**Ամասիա համայնք**

Խոշորացման արդյունքում ձևավորվել է առավել մրցակցային ավագանի, կատարվել է հաստիքների վերաբաշխում, ինչի արդյունքում կրկնվող հաստիքները (աշխատակազմի քարտուղար, ֆինանսիստ, հաշվապահ և այլն) փոխարինվել են ծառայություններ մատուցող հաստիքներով: Մասնավորապես, միավորված Ամասիա համայնքի փնջում ընդգրկված նախկին համայնքների աշխատակազմերում ընդգրկված են եղել 76 աշխատողներ, որից 32-ը՝ համայնքային ծառայողներ, իսկ միավորված Ամասիայի համայնքապետարանի աշխատակազմի աշխատողների ընդհանուր թիվը կազմում է 80, որից 38-ը՝ համայնքային ծառայության պաշտոններ են: Ամասիայի համայնքապետարանում ստեղծվել են աշխատակազմի 2բաժին ՝ 1)քաղաքաշինության, հողաշինության, գյուղատնտեսության և բնապահպանության, 2) ֆինանսատնտեսագիտական եկամուտների հաշվառման և հավաքագրման:

Համայնքապետարանում գործում է քաղաքացիների սպասարկման գրասենյակ (ՔՍԳ), որի միջոցով իրականացվում է բնակչությանը մատուցվող հանրային ծառայությունների տրամադրումը: Գրասենյակը գործում է «Մեկ պատուհան, մեկ կանգառ» սկզբունքով՝ բնակչի համար ապահովելով հարմարավետ և որակյալ սպասարկում:

Ամասիա համայնքում ներդրված է համայնքային կառավարման տեղեկատվական համակարգի՝ (ՀԿՏՀ) խոշորացված համայնքի համար մշակված տարբերակը, որը հնարավորություն է ընձեռում համայնքի բնակավայրերում, վարչական ղեկավարների միջոցով քաղաքացիներին էլեկտրոնային եղանակով մատուցել գրեթե բոլոր այն ծառայությունները, որոնք տրամադրվում են քաղաքացուն՝ համայնքապետարան այցելելու դեպքում: Նման ծառայությունների թվին են պատկանում քաղաքացիների դիմումների ընդունումը, տարաբնույթ տեղեկանքների տրամադրումը, համայնքի ղեկավարի և ավագանու մոտ ընդունելության գրանցումը, գույքային հարկերի և վարձակալական վճարների գանձումը կամ դրանց առնչվող տեղեկանքների տրամադրումը: Եթե մինչ խոշորացումը, օրինակ, համայնքի կազմում ընդգրկված բնակայրերի բնակիչներն իրենց գույքահարկի կամ հողի հարկի վճարման կամ տեղեկանք ստանալու համար ստիպված էին այցելել այլ համայնք, ապա այսօր հնարավորություն ունեն դա իրականացնելու հենց իրենց բնակավայրում:

Համայնքապետարանն ունի պաշտոնական համացանցային կայք (www.amasia.am), ինչը մեծապես նպաստում է համայնքի ղեկավարի և ավագանու գործունեության հրապարականության, թափանցիկության և հաշվետվողականության ապահովմանը:

Համայնքում ապահովված է նաև ավագանու նիստերի և հանրային նշանակության այլ միջոցառումների առցանց հեռարձակումը համացանցում:

**Համայնքի հաստիքներ**

|  |  |  |  |
| --- | --- | --- | --- |
| Համայնք (բնակավայր) | Մինչև խոշորացումը | Խոշորացումից հետո | |
| Հաստիք | Հաստիք | Ավագանու անդամներ |
| **Ամասիա** | | | |
| 1. Ամասիա | 44 | 80 | 9 |
| 2. Արփի | 32 |
| Ընդամենը | 76 | 80 | 9 (15) |

Ամասիա համայնքում խոշորացումից հետո ավելացել է համայնքապետարանի 4 հաստիք:

Մինչ խոշորացումը Ամասիա համայնքի ՀՈԱԿ-ներում եղել է 35 հաստիք: Խոշորացումից հետո դրանց թիվը չի փոխվել, հաստիքներ չեն ավելացել և չեն պակասել:

**Կապիտալ ծրագրեր**

|  |  |
| --- | --- |
| Մինչև խոշորացումը | Խոշորացումից հետո |
| 1. ՀՏԶՀ–ի հետ համատեղ (USAID-ի ֆինանսավորմամբ) իրականացվում է 169.0 մլն. դրամ արժողությամբ «Ամասիա համայնքի տեխնիկական վերազինում» ծրագիրը: Ձեռք է բերվել 45.740.0 հազար դրամի տեխնիկա (համայնքի ներդրումը կազմել է 2.000.0 հազ.դրամ) մասնավորապես` հացահատիկային կոմբայն (32.0մլն.դրամ), МТЗ-82 տրակտոր (8.5 մլն.դրամ), և գյուղգործիք` խոտի մամլիչ (5.24 մլն.դրամ): Առաջիկայում ևս ձեռք է բերվելու ХТЗ-150 մակնիշի տրակտոր, ինքնագնաց կոմբայն (խոտ հնձող և հավաքող), սիլոսահավաք, շարքացան, կուլտիվատոր և գութան: 2. Վերակառուցվել է Ամասիայի համայնքապետարանի քաղաքացիների սպասարկման գրասենյակը՝ 8724,3 հազար ՀՀ դրամ արժողությամբ: Ֆինանսավորող` ՀՏԶՀ և GIZ ընկերություն: 3. 2016-2017 թթ. ձմռան ընթացքում համայնքի կողմից ապահովվել է համայնքի բոլոր բնակավայրերի փողոցների և հատկապես դպրոցների ու այլ օբյեկտների ճանապարհների մաքրումը: Նշված աշխատանքների համար համայնքի բյուջեից ծախսվել է 4.000.0 հազար դրամ: 4. Ողջի բնակավայրում անցկացվել է 20 կետ փողոցային լուսավորություն, համայնքի բյուջեից ծախսվել է 1.800,0 հազար դրամ: 5. Թարմացվել է Արեգնադեմ, Բանդիվան, Ամասիա, Գտաշեն բնակավայերի փողոցային լուսավորության ցանցերը (փոխվել են լարերը, լուսացրերը, լամպերը): Ինչպես նաև իրականացվել է Ամասիա բնակավայրի բազմաբնակարան թվով 6 շենքերի 16 մուտքերի լուսավորության անցկացում: Համանքի բյուջեից ծախսվել է 2.000,0 հազար դրամ: 6. Ամասիա բնակավայրի բազմաբնակարան մեկ շենքի տանիք հիմնանորոգվել է, իսկ թվով 2 շենքերի ջրատարերն են փոխվել և կատարվել են ընթացիկ նորոգման աշխատանքներ: Համայնքի բյուջեից ծախսվել է 1.833.0 հազար դրամ: 7. Հարթեցվել է 2,5 կմ երկարությամբ Բանդիվան-Հովտուն-Ամասիա բնակավայերի, ինչպես նաև Ամասիա բնակավայրի Հայասա թաղամասի 1.7 կմ ներհամայնքային ճանապարհները: Համայնքի բյուջեից ծախսվել է 1.720,0 հազար դրամ: 8. Ամասիա բնակավայրի Հայասա թաղամասի 350 մետր ջրագծերը վերանորոգվել են: Համայնքի բյուջեից ծախսվել է 437,5 հազար դրամ: 9. Ամասիա բնակավայրի թվով մեկ (հասցե` փողոց 24, շենք 31) բազմաբնակարան շենքի մուտքի պատուհաններն ամբողջությամբ փոփոխվել են (թվով 8 պատուհան): Համայնքի բյուջեից ծախսվել է 500,0 հազար դրամ: 10. Փոխվել է Բանդիվան բնակավայրի հանդիսությունների տան դուռը: Համայնքի բյուջեից ծախսվել է 140,0 հազար դրամ: 11. Կատարվել են Ամասիայի համայնքապետարանի վարչական շենքի բակի բարեկարգման աշխատանքներ: Համայնքի բյուջեից ծախսվել է 812.0 հազար դրամ: 12. Կատարվել են Ամասիայի համայնքապետարանի վարչական շենքի վերանորոգման աշխատանքներ: Համայնքի բյուջեից ծախսվել է 1.500.0 հազար դրամ: 13. Համայնքի բյուջեի միջոցներով ձեռք է բերվել գյուղգործիք` 495.0 դրամ արժողությամբ: 14. Կատարվել են Ջրաձոր բնակավայրի վարչական շենքի վերանորոգման աշխատանքներ: Համայնքի բյուջեից ծախսվել է 500.0 հազար դրամ: 15. Համայնքի միջոցների տնտեսման հաշվին զեղչվել է Ամասիա բնակավայրի «Նանե նախակրթարան» ՀՈԱԿ հաճախող թվով 80 երեխաների ծնողական վարձավճարները, որը նախկինում սահմանված է եղել 6000 դրամ, իսկ այժմ սահմանվել է 4000 դրամ: 16. «World Vision International» միջազգային բարեգործական կազմակերպության աջակցությամբ համայնքում բացվել է «Լեգո Լաբ», «Իմփաքթ» ու «Սքայ» ոչ ֆորմալ կրթության ակումբները, որի համար համայնքն անհատույց, անժամկետ օգտագործման է տրամադրել Ամասիայի համայնքային գրադարանի շենքի 2-րդ հարկն ամբողջությամբ: 17. Համայնքում իրականացվում է աղբաթափություն, որի համար համայնքի բյուջեից ծախսվել է 6.861,0 հազար դրամ: 18. Փոխվել են Ամասիայի համայնքապետարանի վարչական շենքի պատուհանները,որի համար ծախսվել է 860,0 հազար դրամ: 19. Բրդի արտադրամասի վերակառուցման համար ծախսվել է 25321,01 դրամ: 20. Ամասիա համայնքում կարևորագույն խնդիրներ լուծելու համար ձեռք է բերվել ХТЗ-150 տրակտոր՝ թեք մաս/ կոշ/ կցորդիչով: 21. Որպես գյուղատնտեսական տեխնիկայի կցորդ ձեռք է բերվել խոտի հավաքիչ-մամլիչ: 22. «Ռազմավարական Զարգացման Գործակալություն» հասարակական կազմակերպության կողմից իրականացվող «Անասնապահության զարգացումը Հայաստանում՝ հարավ-հյուսիս» ծրագրի շրջանակներում իրականցվել է համայնքի արոտավայրերի բարելավում և ջրաբիացում 3045.633 հազար դրամ: 23. ՀՀ Շիրակի մարզի Ամասիա համայնքում իրականցվեց << ՀՀ Շիրակի մարզի Ամասիա համայնքի 7 բնակակավայրերում ֆոտովոլտային կայանների տեղադրման>> սուբվենցիոն ծրագիրը:Ծրագրի արժեքը կազմում էր 19408500 դրամ , որից ՝ 10674500 դրամը պետական , 8734000 համայնքային միջոցներից: 24. 2020 թվականին ձեռք է բերվել հինգ հակակարկտային կայան, որի համար համայնքի բյուջեից փոխանցվել է 5250,0 դրամ, 25. 2020 թվականի կատարվել է արոտների բարելավման աշխատանքներ 1,179224 դրամ արժողությամբ: 26. Վերանորոգվել են Ամասիա համայնքի բազմաբնակարան թիվ 11, 13, 29 շենքերի տանիքները՝ 5813,96 հազար դրամ: 27. 2020-2021 թթ ընդարձակվել է Ամասիա համայնքի փողոցային լուսավորությունը, որի համար ընդհանուր ծախսվել է 9102,8 հազ. դրամ: 28. 2021 Կատարվել է Բյուրակն, Գտաշեն, Բանդիվան բնակավայրերի ճանապարհների փոսալցման և հարթեցման աշխատանքներ՝ 1632,1 հազար դրամ արժողությամբ: | 1. Համայնքի բյուջեի միջոցներով ձեռք է բերվել թվով 4 համակարգչային տեխնիկա՝ 910,0հազար դրամ արժողությամբ: |