***ՎԱՂԱՐՇԱՊԱՏ ՀԱՄԱՅՆՔ (2022թ. 4-րդ եռամսյակ)***

***1.Բնակավայրերի քանակը***՝ **2:**

***2.Հրավիրված խորհրդակցությունների քանակը***՝ **5**:

***3.Համայնքի բնակիչների ընդունելությունների քանակը՝*** 99:

***4.Բնակավայրերի այցելությունների քանակը***՝  **2, որից` Էջմիածին քաղաք և Ոսկեհատ բնակավայր :**

***5.Ավագանու նիստերի քանակը՝*** թվով **5** :

**6.Ավագանու մշտական հանձնաժողովների քանակը՝** թվով **6** :

1. Գիտության, կրթության, մշակույթի և երիտասարդական հարցերի մշտական հանձնաժողով, որը զբաղվում է մշակույթի, կրթության, զբոսաշրջության, երիտասարդության, սպորտի, հասարակայնության և արտաքին կապերի հարցերով:

2. Սոցիալական, առողջապահության և բնապահպանական հարցերի հանձնաժողով, որը զբաղվում է սոց. աջակցության, առողջապահության և բնապահպանության հարցերով:

3. Իրավական հարցերի մշտական հանձնաժողով, որը զբաղվում է օրենքի, իրավական ակտերի կատարման և իրավահարաբերությունների կարգավորման հարցերով:

4. Ֆինանսավարկային, բյուջետային և տնտեսական հարցերի մշտական հանձնաժողով, որը զբաղվում է բյուջեի, վարկերի, փոխառությունների, հարկերի, տուրքերի, վճարների, առևտրի սպասարկման, գովազդի, տրանսպորտի և գույքի կառավարման հարցերով:

5. Ենթակառուցվածքներին առընչվող հարցերի մշտական հանձնաժողով, որը զբաղվում է համայնքային ենթակայության հիմնարկների գործունեության վերահսկողության հարցերով:

6. Քաղաքաշինության և հողօգտագործման հարցերի հանձնաժողով, որը զբաղվում է ճարտարապետության, քաղաքաշինության, հողօգտագործման, ճանապարհաշինության, բնակարանային ֆոնդի և կոմունալ տնտեսության հարցերով:

***7. Սոցիալական աշխատողի կողմից տնային այցելությունների քանակը***`

թվով **50**:

1. Բոլոր տնայցերն իրականացվել են քաղաքացիների կողմից ներկայացված դիմումների հիման վրա: Այցելության նպատակն է եղել այն, որ տեղում ուսումնասիրենք բնակչի սոցիալ-կենցաղային պայմանները:

3. Հայկական Կարմիր խաչի ընկերության հետ համատեղ նոյեմբեր ամսից սկսած և ևս մի քանի ամիս շարունակական բնույթ է կրելու, 10 միայնակ տարեցների տրամադրվել է սնունդ և հիգիենայի պարագաներ:

4. Սոցիալապես անապահով և բազմազավակ ընտանիքներին Հ/Կ-ների կողմից նոյեմբեր ամսին տրամադրվել են գրենական պիտույքներ, իսկ Ամանորի կապակցությամբ՝ քաղցրավենիքներ և խաղալիքներ:

***8.Նախադպրոցական և արտադպրոցական կրթության հաստատություններ կատարված այցեր՝***  **40**:

Մասնակցություն է եղել 2023 թվականի տարեկան բյուջետային նախագծման աշխատանքներին: Առաջարկություններ են ներկայացվել նախադպրոցական ուսումնական հաստատությունների հաստիքացուցակները համապատասխանեցնել ՀՀ Կառավարության 29.09.2022 թվականի 1485-Ն որոշմանը, աշխատակիցների վարձատրության խմբերը սահմանել՝ համաձայն ՀՀ Կառավարության 15.07.2021թվականի 1169-Ն որոշման:

Աջակցություն է ցուցաբերվել նախադպրոցական ուսումնական հաստատությունների դաստիարակների վերապատրաստման իրականացմանը և ամանորյա միջոցառումների նախապատրաստական աշխատանքներին:

<<Քո արվեստը դպրոցում>> ծրագրի շրջանակներում աջակցություն է ցուցաբերվել կազմակերպելու հանդիպումներ հայ անվանի կոմպոզիտորների հետ /Արամ Սաթյան, Ռոբերտ Ամիրխանյան/:

***9.Դպրոցական տարիքի երեխաների քանակը, որոնք դուրս են մնացել ուսումնական պրոցեսից՝*** **0** :

***10.Հանրային միջոցառումների քանակը՝*** 3:

***11.Սահմանափակ ֆիզիկական հնարավորություններ ունեցող ընտրողների ընտրական իրավունքի իրականացման մատչելիությունն ապահովելու համար տեղամասային կենտրոններում ձեռնարկված միջոցներ՝***

Սահմանափակ ֆիզիկական հնարավորություններ ունեցող ընտրողների ընտրական իրավունքի իրականացման մատչելիությունն ապահովվել է առավելագույնս:

***12.Աղբահանության և սանիտարական մաքրման աշխատանքների իրականացում՝***

1. Համայնքի բարձրահարկ շենքերում և առանձնատներում կենցաղային աղբը կուտակվում է շենքերի բակերում հավասարաչափ տեղադրված մետաղյա մեծ աղբարկղերի մեջ:

Գրեթե յուրաքանչյուր օր կատարվում է ոչ միայն կենցաղային աղբի, այլև շինարարական, վերանորոգման նպատակով կատարված աշխատանքային մնացորդների բարձման, աղբավայր տեղափոխման և բեռնաթափման աշխատանքային գործընթացը:

2. 64 անուն փողոցներից՝ յուրաքանչյուր, իսկ կենտրոնական փողոցներից՝ ամեն օր, կատարվում է սանիտարական մաքրման և աղբահանության, տարբեր տեղամասերում տեղադրված մետաղյա մեծ աղբարկղերից և քաղաքի կենտրոնական փողոցներում և մայթեզրում տեղադրված փոքր մետաղյա աղբարկղերից <<ուռնաներ>> սանիտարական աղբի կրկնակի բարձման, աղբավայր տեղափոխման և բեռնաթափման աշխատանքները:

3. Աղբավայրը գտնվում է Էջմիածին-Աշտարակ մայրուղու աջակողմյան հատվածում, քաղաքից 7կմ հեռավորության վրա և գրավում է 7հա տարածք:Մեծ ուշադրություն է դարձվում աղբավայրի մոտ գտնվող տարածքների բնապահպանական նորմերի պահպանմանը: Տարեկան հինգ անգամ կատարվում է աղբավայրի մաքրման, կուտակված աղբը դեպի հորանցք հրելու, ինչպես նաև հարթեցման աշխատանքներ:

***13.Համայնքի վարչական տարածքում բիզնես գործունեություն իրականացնող գործարարների և ձեռնարկատերերի հետ հանդիպումներ***՝

Համայնքի վարչական տարածքում բիզնես գործունեություն իրականացնող գործարարների և ձեռնարկատերերի հետ 4-րդ եռամսյակում պահպանվել է համագործակցային ջերմ մթնոլորտ:

***14.Համայնքի կառավարման տեղեկատվական համակարգի (ՀԿՏՀ կամ համարժեք) լիարժեք և արդյունավետ շահագործման աշխատանքներ՝***

Ապահովվում է [www.ejmiatsin.am](http://www.ejmiatsin.am) և [www.docs.ejmiatsin.am](http://www.docs.ejmiatsin.am) կայք-էջերի լիակատար շահագործում, փաստաշրջանառություն, համայքի ղեկավարի որոշումներ, կարգադրություններ, ավագանու որոշումներ, բյուջեի եկամուտների և ծախսերի կատարողականների դիտման մատչելություն:

***15.Ավագանու հրապարակային նիստերի առցանց հեռարձակում***՝ ապահովվել է 5 նիստի ուղիղ հեռարձակում: